open-index/open-wikipedia-markdown huggingface dataset:
אמריקה הנכה

**אמריקה הנכה:** **איך להחזיר את אמריקה לגדולתה** (באנגלית: **Crippled America: How to [[Make America Great Again]]**) הוא ספר עיון מאת איש העסקים ולימים נשיא ארצות הברית ה-45 וה-47, דונלד טראמפ.

הספר ראה לאור לראשונה בנובמבר 2015, על ידי הוצאת הספרים האמריקאית "סיימון ושוסטר".

בספר פורש טראמפ את משנתו הפוליטית, בדומה לספריו הקודמים: "אמריקה שמגיעה לנו" (פורסם לקראת הבחירות לנשיאות שנערכו ב-2000) וכן "זמן להקשיח" (פורסם לקראת הבחירות לנשיאות שנערכו ב-2012). הספר הגיע למקום החמישי ברשימת רבי המכר של הניו יורק טיימס. לצד הגרסה האנגלית המקורית, תורגם הספר לדנית, צרפתית, גרמנית, יפנית, קוריאנית, פולנית ווייטנאמית.

הספר יצא גם כספר אלקטרוני וכספר שמע.

## סיכום תוכן הספר
באמריקה הנכה, מתאר טראמפ את השקפותיו בענייני פנים וחוץ של ארצות הברית בעשרים השנים האחרונות, שהובילו למצב בה נמצאה בשנת 2015. טראמפ מתאר פוליטיקאים, לוביסטים וארגונים שונים כאשמים ב"דעיכתה של המדינה". טראמפ מבקר את הנשיא המכהן ברק אובמה ומותח ביקורת רבה על התדמית שיצרה לו התקשורת. לדבריו, כותבים עליו דברים שגויים וממוצאים בתגובה לעלייתו המפתיעה בסקרים במהלך השלבים המוקדמים של הבחירות לנשיאות שנערכו ב-2016. סיבה נוספת ליחסה המנוכר של התקשורת כלפיו היא עקב היותו "כישרוני, שנוטה לעיתים להגזים בדבריו".

בספרו מתייחס טראמפ למדיניות הפנים של ארצות הברית בפרקים העוסקים בהגירה לארצות הברית, מערכת בריאות האמריקאית, הכלכלה בארצות הברית ומערכות החינוך והאנרגיה. בין הנושאים הבולטים שהעלה טראמפ (ואף קידם בפועל לאחר שנבחר לנשיאות):

# תמיכה ברפורמה המצמצת את ההגירה הבלתי חוקית לארצות הברית, מכיוון ש"מערכת ההגירה האמריקאית היא כישלון שאפשר לפושעים אלימים להיכנס לתוך המדינה".
# הקמת חומה בגבול ארצות הברית-מקסיקו, למניעת הגירה בלתי-חוקית.
# התנגדות לתוכנית הגנת החולה וטיפול בר השגה של הנשיא אובמה, שעדיף לבטלה ולהחליפה, לדבריו.
# ביטול מחלקת החינוך האמריקאית, והחזרת האחריות למדיניות החינוך לממשלות מקומיות בכל 50 מדינות ארצות הברית.
# ספקות לגבי השפעת האדם על ההתחממות הגלובלית, בהקשר למשק האנרגיה.

לצד הנושאים הפוליטיים שבספר, מספר טראמפ גם על חייו האישים. הוא מאשים את עצמו בכישלון נישואיו עם אשתו הראשונה, איוונה טראמפ, וכן עם אשתו השנייה, מרלה מייפלס. כמו כן, סוקר טראמפ את השקעותיו בענף הנדל"ן, ומשתף בחוויות מפעילותו במגזר הפרטי.

## הרכב ופרסום
לקראת השקת הספר, ערך טראמפ מסיבת עיתונאים במגדל טראמפ שבניו יורק. הוא אזכר את הספר במספר עצרות בחירות, וצייץ אודותיו בטוויטר כ-31 פעמים.

מיכיקו קקוטאני, כתב הניו יורק טיימס, מתח ביקורת על כך שהספר מפאר את מיזמיו העסקיים של הכותב, ומציג את המציאות בארצות הברית כ"דיסטופית". לדבריו קקוטאני, "הספר מעניק תמונה מדאיגה של ערכיו, דרכי פעולתו ותפיסתו האפלה והנקמנית של טראמפ". בעיתון השמרני, הוושינגטון טיימס, ניתנה ביקורת אוהדת, לפיה "אין בספר שום דבר מבשר רעות", וכן כי לטראמפ אין איבה כלפי העיתונות.

## הערות שוליים

קטגוריה:ספרי דונלד טראמפ
קטגוריה:ספרות פוליטית אמריקאית
Las Reinas del Pueblo

***Las Reinas del Pueblo*** (בעברית: "**מלכות של אנשים**") הוא אלבום להיטים של הזמרות המקסיקניות-אמריקאיות סלינה וגרסיאלה בלטרן, אשר יצא ב-14 באפריל 1995 על ידי חברת התקליטים EMI לטין. האלבום מכיל אוסף של שירים של שתי הזמרות.

האלבום זכה להצלחה כאשר הגיע למקום החמישי במצעד האלבומים הלטינים ושהה במצעד במשך 38 שבועות.

## רשימת רצועות
# "Como la Flor" – (סלינה)
# "Baraja de Oro" – (גרסיאלה)
# "No Debes Jugar " – (סלינה)
# "Pilares de Cristal" – (גרסיאלה)
# "Bidi Bidi Bom Bom " – (סלינה)
# "Tú Me Dijiste Adiós" – (גרסיאלה)
# "La Llamada " – (סלינה)
# "Mi Triunfo" – (גרסיאלה)
# "" – (סלינה)
# "Tu Recado" – (גרסיאלה)
# "La Carcacha " – (סלינה)
# "Morena y Delgadita" – (גרסיאלה)

## מיקומים במצעדים

## קישורים חיצוניים

## הערות שוליים

קטגוריה:אלבומי אוסף של סלינה
קטגוריה:אלבומי אוסף בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
מיומנויות אפלות

**מיומנויות אפלות** (באנגלית: **The Dark Artifices**) היא טרילוגיית ספרי פנטזיה לנוער מאת קסנדרה קלייר, מהווה המשך לסדרת הספרים "בני הנפילים". הסדרה מורכבת משלושה ספרים: גבירת חצות, אדון הצללים, מלכת האוויר והחושך. העלילה עוקבת אחרי אמה קרסטיירס וגוליאן בלאקת'ורן. היא מתרחשת בעולם של ציידי הצללים בלוס אנג'לס, 5 שנים לאחר עלילות הספר השישי (והאחרון) בסדרת בני הנפילים- "עיר של אש שמיימית" (City of Heavenly Fire).

## הספרים
### גבירת חצות

לאחר שאיבדה את הוריה וחוותה אלימות ודם בהיותה ילדה, החליטה אמה קרסטיירס, ציידת צללים צעירה, להקדיש את חייה לקטילת שדים, בהיותה המהירה ביותר, והקטלנית ביותר מאז צייד הצללים ג'ייס. בעודה צדה את האחראים למות הוריה, הוביל אותה השביל חזרה אל אלו שבהם אמה וג'וליאן תמיד שמו את אמונם. במקביל, אמה מוצאת את עצמה מתאהבת בג'וליאן - החבר הטוב ביותר שלה, ובהיותו גם הפרבטאי שלה, האדם היחיד שבו, על פי חוק ציידי הצללים, אסור היה לה בהחלט להתאהב. אמה מוכרחה ללמוד לסמוך על ראשה ועל ליבה, בעודה חוקרת מזימת שדים קטלנית.

### אדון הצללים
אמה קרסטיירס וג'וליאן בלאקתורן, ציידי הצללים הצעירים, הצליחו לפענח ולעצור את סדרת הרציחות בלוס אנג'לס. עכשיו אמה נאלצת להתמודד עם סוד נורא: בגלל קללה עתיקה, האהבה בינה לבין ג'וליאן עלולה להוביל להרס מוחלט שלהם ושל כל משפחתם. הדבר היחיד שיכול למנוע זאת הוא הדבר שאין ביכולתה לעשות – להתרחק מג'וליאן ולהפסיק לאהוב אותו. ובינתיים, התרחשויות מאיימות אחרות מטלטלות את עולם ציידי הצללים: כוח חדש בשם הקוהורטה זומם להשתלט על המסדר ולסלק את בני משפחת בלאקתורן ממכון ציידי הצללים בלוס אנג'לס, בעוד סכנה גדולה עוד יותר מתקרבת מארץ הפיות – קסם אפל של מלך הפיות מאיים לכלות את כל מה שבדרכו. התקווה היחידה של ג'וליאן, אמה וחבריהם היא הספר השחור – ספר כשפים אימתני במיוחד. אולם הם אינם היחידים שרוצים להשיגו, וכדי להגיע אליו ראשונים עליהם לעמוד מול אויבים מטילי אימה ולכרות בריתות עם שותפים מפוקפקים. התוכנית שהם רוקחים נראית כמו צעד של יאוש, אך היא חייבת להצליח – כי כישלון יגבה מחיר שלא יעלה על הדעת.

### מלכת האוויר והחושך
הספר האחרון בטרילוגיית מיומנויות אפלות. משפחת בלאקתורן צריכה לאסוף את השברים בעוד המסדר עומד על סף מלחמת אזרחים. רוב בני המשפחה נמלטים ללוס אנג'לס, ואילו אמה וג'וליאן נשלחים למשימה מסוכנת בארץ הפיות בעקבות כרך המתים השחור. הם ימצאו שם סוד שעלול לזעזע את עולמות בני הנפילים ושוכני התחתיות כאחד. אמה וג'וליאן בלאקתורן, ציידי הצללים המוכשרים ביותר בדורם, נמצאים במירוץ נגד הזמן להציל את עולמם מפני הכוחות האפלים שפועלים נגדו מבפנים ומבחוץ לפני שכוחה הקטלני של קללת הפראבטאי ישמיד אותם ואת כל מי שהם אוהבים. הם יחברו לקליירי וג'ייס, סיימון ואיזבל ואלק ומגנוס, גיבורי סדרת בני הנפילים- לקרב שיקבע הכל, ושעליו הם עלולים לשלם מחיר כבד.

## קישורים חיצוניים
* 
* 
* 

קטגוריה:סדרות ספרי פנטזיה
קניין על פרשת דרכים

**קניין על פרשת דרכים** הוא ספר מאת חנוך דגן, המקיף את הסוגיות המשפטיות והפילוסופיות בדיני קניין.

הספר יצא לאור בעברית בשנת 2005, בהוצאת רמות - אוניברסיטת תל אביב.

הספר זכה לאזכור רב בספרות המקצועית ובמאות פסקי דין, בהם פסקי דין רבים של בית המשפט העליון.
## הספר
הספר מחולק לשבעה חלקים:
# החלק הראשון מהווה מעין מבוא המציג את הדילמות המרכזיות הקיימות בדיני הקניין.
# החלק השני עוסק בתיאוריות השונות בבסיס מושג ה'קניין'.
# החלק השלישי עוסק ההפקעה; הלגיטימיות של ההפקעה וסוגיית הפיצוי הראוי.
# החלק הרביעי עוסק ב'תחרות זכויות' על הזכות הקניינית.
# החלק החמישי עוסק בנכסים משותפים.
# החלק השישי עוסק בבתים משותפים
# החלק השביעי עוסק בבעלות הקניינית של בני זוג בנכסיהם, במהלך חיי הנישואין ולאחריהם.
* סוף הספר מכיל מעין 'אחרית דבר'.

הספר אינו כולל אף התייחסות לבעלי חיים, אף על פי שהחוק הישראלי מגדיר אותם כ"קניין" של בעליהם. דגן נימק זאת בכך ש"אפשר גם לקבוע שבעלי חיים לא ייחשבו לקניין... בשאלה מה צריך להיות נשוא לזכויות קניין, צריכים להנחות אותנו שיקולים נורמטיביים וערכיים...'שרירות הבעלים' אינה מוחלטת כשמדובר בחיות..."

## ביקורת

יהושע ויסמן תיאר בביקורת על הספר: 

ד"ר אמנון להבי תיאר בביקורת על הספר:

הבלשן רוביק רוזנטל מציין ביטויים שחודשו בספר דוגמת 'יעילות לכתחילית' ו'יעילות בדיעבדית', אשר יוצרים מעין "שפה דגנית".

## קישורים חיצוניים
* הספר באתר ההוצאה לאור
*תוכן הספר באתר "כותר" (זמין למנויים בתשלום)
* הספר באתר Books
* סיכום של הספר באתר sicumim

:**על הספר**:
* יהושע ויסמן "על ספרו של פרופ' חנוך דגן 'קניין על פרשת דרכים'" **המשפט** י"ג (2019)
* אמנון להבי "על המרחב הציבורי של הקניין הפרטי - בעקבות ספרו של חנוך דגן 'קניין על פרשת דרכים'" **משפט וממשל** ט' (תשס"ו)
* 

## הערות שוליים

קטגוריה:ספרי עיון בעברית: משפט
קטגוריה:דיני קניין
ג'יילן סמית'

**ג'יילן ראשיד סמית**' (באנגלית: **Jalen Rasheed Smith**; נולד ב-16 במרץ 2000) הוא כדורסלן אמריקאי, המשחק בקבוצת אינדיאנה פייסרס מליגת ה-NBA.

## קריירת תיכונים ומכללות
סמית' נולד בעיר פורטסמות', וירג'יניה, וגדל בבולטימור שבמרילנד. בשתי עונותיו האחרונות בקבוצת הכדורסל של תיכון "Mount Saint Joseph" זכה בתואר שחקן התיכונים המצטיין של מרילנד, לאחר שרשם ממוצעים של כ-23 נקודות ו-11 ריבאונדים למשחק. בסיום עונת 2017/2018 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.

בשנת 2018 החל ללמוד באוניברסיטת מרילנד. בעונתו הראשונה בקבוצת הכדורסל שלה – "מרילנד טרפיינס" – פתח בכל המשחקים וקלע 11.7 נקודות בממוצע למשחק. בעונה העוקבת שיפר את תפוקתו ל-15.5 נקודות, 10.5 ריבאונדים ו-2.4 חסימות בממוצע למשחק, והוביל את הטרפיינס למאזן ניצחונות חיובי 24–7. במרץ 2020 נבחר הן לחמישיית העונה והן לחמישיית ההגנה של העונה של מחוז "Big Ten". באפריל 2020 הודיע כי בחר לעזוב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

## קריירה מקצועית
בדראפט ה-NBA 2020 נבחר סמית' על ידי פיניקס סאנס, בבחירה העשירית.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:בחירות דראפט של פיניקס סאנס
קטגוריה:כדורסלני אוניברסיטת מרילנד
קטגוריה:כדורסלני פיניקס סאנס
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:וירג'יניה: כדורסלנים
קטגוריה:אמריקאים שנולדו ב-2000
כנסיית גבירתנו של הבשורה

**כנסיית גבירתנו של הבשורה** (בערבית: **كنيسة سيدة البشارة**) היא כנסייה נוצרית קתולית, השוכנת בעיר עמאן בירת ירדן.

הכנסייה ממוקמת באזור ג'בל וובדא במרכזה של העיר. היא נפתחה בשנת 1962. מבנה הכנסייה הוא מלבני ובעל גג רעפים ומגדל נושא צלב צמוד אליו בקצהו המזרחי.

הכנסייה משתייכת לפטריארכיה הלטינית של ירושלים. קהילת הכנסייה ציינה ב-2012 מלאת 50 שנים להיווסדה. לרגל המאורע שופצה הכנסייה במימון הפטריארכיה.

## קישורים חיצוניים

גבירתנו של הבשורה
קטגוריה:עמאן: מבנים
קטגוריה:ירדן: מבני דת
ולנטין טלגדי

**ולנטין טלגדי**, (בהונגרית: **Telegdi Bálint**; בודפשט, 11 בינואר 1922 - פסדינה, 8 באפריל 2006https://web.archive.org/web/20070928103656/http://hefrms01.eif.ch:2001/cern/output?out=response&lang=eng&dev=normal&img=show&issue=18%2F2006&cat=NewsArticles&nb=2) היה פיזיקאי חלקיקים ניסיוני יהודי-הונגרי-אמריקאי, חתן פרס וולף, פרופסור, חבר במספר אקדמיות למדעים. אחד מאנשי-המאדים (מדענים) על פי ג'רג' מרקס.

## ביוגרפיה
הוא ואביו (יזם ספנות) התגוררו במדינות דרום מזרח אירופה מגיל חודש. בשנים 1928–1929 חזרו לבודפשט לשנתיים, שם למד בבית הספר ולמד הונגרית. טלגדי למד בתיכון בווינה ועבר לאיטליה בשנת 1938 לפני פרוץ מלחמת העולם השנייה. הוא סיים את לימודיו באוניברסיטת לוזאן בשווייץ, תואר ראשון בהנדסה כימית (עבודת הדוקטורט שלו הייתה מחקר על "הזמן המת" של שפופרת מונה גייגר של גייגר-מולר) וקיבל את הדוקטורט בפיזיקה במכון הטכנולוגי של ציריך. בין השנים 1951 לבין 1976 לימד באוניברסיטת שיקגו לצדו של אנריקו פרמי. אשתו הייתה מזכירתו של לאו סילארד. בשיקגו הוא הוכיח עם מיואונים כי סימטריית ההשתקפות הימנית-שמאלית (P-symmetry) נפגעת (זה הוכח גם על ידי אחרים), אך הוא הוכיח בנוסף שאם משקפים את המערכת ומשנים את המטען לנגדי זהו סוג של "תמונת מראה" שמופיעה בטבע, הסימטריה של שיקוף מטען + שיקוף חלל (סימטריית CP) נכונה בקירוב טוב. בשני הניסויים הוא חקר את התפוררותם של המיואונים. מיואון פשוט (שלילי) תמיד פולט אלקטרונים בכיוון קוטב אחד ביחס לכיוון הסיבוב שלו, ואנטימון ( אנטי-חלקיק טעון חיובי של המיואון) פולט אלקטרונים לכיוון הקוטב השני. בין השנים 1978–1992 הוא היה פרופסור במכון הטכנולוגי של קליפורניה (Caltech). הוא קיבל את פרס וולף לפיזיקה לשנת 1991http://www.wolffund.org.il/cat.asp?id=25&cat_title=PHYSICS. בשנים 1976 עד 1989, עד לפרישתו, היה פרופסור במכון הטכנולוגי של ציריך (Eidgenössische Technische Hochschule). לאחר פרישתו עבד ב-CERN.

## מאמרים קשורים
* אנשי המאדים (מדענים)

## לקריאה נוספת
* ג'רג' מרקס:הגעתם של אנשי המאדים, מדענים הונגרים שעיצבו את ההיסטוריה של המאה ה-20 במערב, 2000

### עבודותיו
* בלינט טלגדי: הנצחת אנריקו פרמי, כתב העת "סקירת הפיזיקה", 2001/10
* ולנטין טלגדי: התוכן האינטלקטואלי של הפיזיקה הניסוית, סקירת הפיזיקה 2002/01 (במקור:, 1990)
* ולנטין טלגדי: פרמי וסילארד, סקירת הפיזיקה 1997/3
* מאמרים נוספים באנגלית

### ספרות
* דף עם דיוקנו
* ג'רג' מרקס: ולנטין טלגדי בן 80, כתב עת "סקירת הפיזיקה" 2002/2001
* אלמר נאגי:ליום הולדתו ה-80 של אמן הקאונים והמשחקים הנייטרליים, סקירת הפיזקה 2002/2001.
* ג'רג' וסטרגומביi: הפגישות שלי עם ולנטים טלגדי, סקירת הפיזיקה 2002/2001
* מגדלנה הרגיטאי:הפיזיקאי הנע הנצחי, כתב עת "מדע הונגרי", 2006/8 (הנצחה במותו)
* ג'רג' מרקס:אגדת אנשי המאדים

## קישורים חיצוניים

קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה ההונגרית למדעים
קטגוריה:זוכי פרס וולף לפיזיקה
קטגוריה:בוגרי אוניברסיטת לוזאן
קטגוריה:בוגרי המכון הטכנולוגי של ציריך
קטגוריה:מהגרים מהונגריה לארצות הברית
קטגוריה:אמריקאים ממוצא יהודי-הונגרי
קטגוריה:פיזיקאים יהודים הונגרים
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה הרוסית למדעים
קטגוריה:בודפשט: אישים
קטגוריה:פיזיקאים יהודים אמריקאים
קטגוריה:יהדות בודפשט
קטגוריה:הונגרים שנולדו ב-1922
קטגוריה:אמריקאים שנולדו ב-1922
קטגוריה:הונגרים שנפטרו ב-2006
קטגוריה:אמריקאים שנפטרו ב-2006
עולם צפוף

**עולם צפוף** הוא אלבומה השני של להקת הקליק, אשר יצא ב־1 ביוני 1983. מתוך האלבום התפרסמו הלהיטים "אל תדליקו לי נר", "כל האמת" ו"אני אבוד".

## רקע
בשנת 1983 הצטרפה ללהקה הקלידנית רונה ורד, והיא השתתפה בהקלטות (אך לא נמנתה עם חברי הלהקה בתקליט). האלבום, כמו קודמו, התאפיין בטקסטים פרובוקטיביים, והוא עוסק בין היתר במין, בשיגעון ובמוות. בשיר "היי ילדון" יש התייחסות ראשונה להומוסקסואלים במוזיקה הישראלית. השיר "אל תדליקו לי נר" יצא תוך כדי מלחמת לבנון הראשונה, וקיבל משמעות נוספת כשנהפך להמנון לא רשמי של חיילים בלבנון. הוא מוקם במקום ה־34 במצעד הפזמונים העברי השנתי לשנת תשמ"ד, והשיר "כל האמת" הגיע למקום ה־11.

את הרצועה האינסטרומנטלית היחידה באלבום, "את מי את אוהבת", הייתה הלהקה נוהגת לבצע בהופעותיה בגרסה הכוללת מילים. תיעוד מוקלט של גרסה זו מופיע באלבום ההופעה החיה במועדון זמן אמיתי בתל אביב שראה אור בשנת 1988.

## רשימת השירים

## משתתפים
### הקליק
* דני דותן – שירה, מילים
* אלי אברמוב – גיטרות, הלחנה, הפקה מוזיקלית
* עובד אפרת – גיטרה בס, הפקה מוזיקלית
* ז'אן ז'אק גולדברג – תופים

### משתתפים נוספים
* אילן וירצברג – מפיק מוזיקלי
* רונן בן טל – סינתיסייזר
* רונה ורד – סינתיסייזר
* שלמה משיח – חצוצרה
* עופר פסנזון – מפיק
* מיכה מיכאלי – גיטרה בס
* יוריק בן דוד – מפיק בפועל

## הערות שוליים

קטגוריה:אלבומים בעברית
קטגוריה:אלבומי הקליק
קטגוריה:אלבומי רוק ישראליים
קטגוריה:אלבומי חברת CBS ישראל
הר דאגלס (מונטנה)

**הר דאגלס** (באנגלית: **Mount Douglas**) הוא הר ברכס אבסרוקה (רכס בהרי הרוקי), במחוז סוויט גראס, במדינת מונטנה שבארצות הברית.

ההר הוא הפסגה הגבוהה ביותר במחוז סוויט גראס.

ההר ממוקם בשטח היער הלאומי גאלאטין, ובשטח אזור הפרא אבסרוקה-ברטות'.

גובהו של ההר 3,440 מטרים מעל פני הים; הר דאגלס הוא ההר ה-44 בגובהו במונטנה; הר דאגלס הוא ההר ה-3,450 בגובהו בארצות הברית.

ההר מתנשא לגובה של 501 מטרים מעל סביבתו.

## היסטוריה
### מקור השם

שמו של ההר ניתן לו על ידי הסקר הגאולוגי של ארצות הברית.

הר דאגלס נקרא על שמו של אי. אם. דאגלס (E. M. Douglas), שהיה עובד של הסקר הגאולוגי של ארצות הברית.

## לקריאה נוספת

• Gannett, Henry, **[https://archive.org/details/bub_gb_9V1IAAAAMAAJ/page/n107/mode/2up The origin of certain place names in the United States]**, P 108

## קישורים חיצוניים

* הרי מונטנה באתר ממשלת מונטנה
* הר דאגלס באתר הסקר הגאולוגי של ארצות הברית
* מפה טופוגרפית של אזור הר דאגלס
* הר דאגלס באתר peakbagger
* הר דאגלס באתר peakery (מפת אזור הר, מרחקים לאתרים סמוכים)
* מפת אזור הר דאגלס
* תרשים הנוף הנשקף מהר דאגלס באתר peakvisor

## הערות שוליים

דאגלס
הלשכה לעניינים סודיים

**הלשכה לעניינים סודיים** הייתה אחת מגופי רוסיה הצארית, שנוצרה כדי לפקח על הממשלה, ווידוא יישומן המדויק של גזירות המלוכה ועל ניהול החקירות החשובות ביותר של פשעים נגד המדינה.

תחת גוף זה נחתם לראשונה חוזה להקמת שירות הדואר הממשלתי. הלשכה נחשבת לסוכנות הריגול הראשונה בהיסטוריה של רוסיה.
## היסטוריה
הלשכה הוקמה בשנת 1654 על ידי אלכסיי מיכאילוביץ' והייתה מצד אחד, המשרד האישי של הצאר, מצד שני, מוסד שאליו הועברו תיקים ממגופים אחרים בפקודת הצאר. פריקאז הארמון הגדול שהיה אחראי לאבטחת ארמונות הצאר היה כפוף לו. הגוף בוטל לאחר מותו של אלכסיי מיכאילוביץ'. הגוף נהנה מעצמאות רבה ולא היה כפוף לביקורת של הדומה הבויארית.

פעמים רבות שסוכני הלשכה נשלחו עם שגרירים למדינות שונות ולקונגרסים של השגרירות, כמו גם יחד עם הוויוודים. הם היו אמורים לעקוב אחר פעולות השגרירים והמושלים ולדווח על הכל לריבון. לכן, השגרירים תמיד ניסו לשחד פקידים כאלה.

הגוף ערך חקירות בענייני המדינה החשובים ביותר, למשל בנושא זיוף מטבעות, המקרה של הפטריארך ניקון וכדומה וכן עסקה בציד ציפורים, בזים ונצים עם צוות מיוחד שעסק בתפיסתם והכשרתם, כמו גם ציד יונים, בהם היו יותר מ-100,000 קני יונים להזנת עופות דורסים, לתועלתו של הצאר.

הלשכה בוטלה בשנת 1676, בראשית שלטונו של פיודור אלכסייביץ'. לאחר מכן, יורשיו היו פריקאז פראובראז'נסקי והלשכה החשאית.
## קישורים חיצוניים

## הערות שוליים

קטגוריה:פיקוד ושליטה
קטגוריה:האימפריה הרוסית: צבא וביטחון
הר דאגלס (מיין)

**הר דאגלס** או **גבעת דאגלס** (באנגלית: **Douglas Mountain** או **Douglas Hill**) הוא הר ברכס גבעות סאדלבק, במחוז קמברלנד, במדינת מיין שבארצות הברית.

ההר ממוקם בין העיירה סבאגו והעיירה בולדווין.

ההר ממוקם מצדו המערבי של אגם סבאגו.

גובהו של ההר 421 מטרים מעל פני הים; ההר הוא ההר ה-662 בגובהו במיין; ההר הוא ההר ה-60,800 בגובהו בארצות הברית.

ההר מתנשא לגובה של 259 מטרים מעל סביבתו.

## היסטוריה
### מקור השם

שמו של ההר ניתן לו על ידי המתיישבים הראשונים, אזרחי ארצות הברית, שהתיישבו באזור בשנות ה-30 של המאה ה-19.

ההר נקרא על שמם של שניים מהמתיישבים האירופאים הראשונים שהתיישבו באזור - ג'ון דאגלס (John Douglas), ואנדרו דאגלס (Andrew Douglas).

### הקמת שמורת הטבע

בשנת 1892 נרכש ההר והאזור סביבו על ידי המנתח הניו יורקי דוקטור ויליאם בלקמן (Dr. William Blackman). בלקן הקים על ההר בית נופש המיועד לאמנים המתארחים באזור.

בלקמן הקים בפסגת ההר מגדל תצפית עשוי אבן, בגובה של כ-5 מטרים, ממנו ניתן לצפות לעבר אגם סבאגו, הרי פרזידנשאל והעיר פורטלנד, וכן לעבר הגבעות והאגמים שבמערב מיין.

בלקמן כתב על לוח בסמוך למגדל: "Non Sibi sed Omnibus" שמשמעו בלטינית: "לא בשביל אחד - אלא בשביל כולם", היינו - שמגדל התצפית מיועד לציבור כולו.

מאוחר יותר נרכש אזור ההר על ידי עמותת The Nature Conservancy, במטרה לשמר את האזור מפני פיתוח עירוני.

העמותה העבירה את הבעלות בשטח לעיירה סבאגו, על מנת שזו תיצור במקום אתר נופש ופנאי.

## לקריאה נוספת

• Steve Pinkham, **[https://books.google.co.il/books?id=w3oYAwAAQBAJ&pg=PT12&redir_esc=y#v=onepage&q&f=false The Mountains of Maine: Intriguing Stories Behind Their Names]**

## קישורים חיצוניים

* הר דאגלס באתר peakbagger
* הר דאגלס באתר peakery (מידע למטפסים, תצלומים, מפות, ומרחקים לאתרים סמוכים)
* תרשים הנוף הנשקף מהר דאגלס באתר peakvisor
** מפה טופוגרפית תלת־ממדית של אזור הר דאגלס
* תיאור מסלולי ההליכה על ההר באתר Maine Trail Finder
* מסלול ההליכה אל פסגת ההר באתר alltrails
* הר דאגלס באתר Maine By Foot
* הר דאגלס ומגדל התצפית שבראשו באתר hikingproject
* Complete Guide To Hiking in Southern Maine: Trails & Locations
* תצלומי מסלול הטיפוס ומגדל התצפית
* תצלומי הר דאגלס
* תצלומי הנוף הנשקף מפסגת ההר
* 

## הערות שוליים

דאגלס
דאגלס
עמותת מגדלור

**עמותת מגדלור** היא ארגון המאגד את בוגרי ובוגרות קורס חובלים של חיל הים במטרה לפתח ולהעצים בוגרי חובלים לדורותיהם למען החברה בישראל.

יו"ר העמותה הוא רן תושיה.

## מטרות ופעילויות
הארגון יוזם ומנהל מספר של תוכניות ופרויקטים למען החברה בישראל, למען חיזוק קהילת החובלים ולמען לוחמי זרוע הים.

העמותה עושה שימוש בידע ובניסיון של הבוגרים, ביניהם מייסדי חברות, שותפים ומנהלים בכירים במגזר הפרטי והציבורי, תוך הדגשת ערכי קצין הים: מקצועיות, מצוינות ועבודת צוות.

### פעילות לפיתוח הבוגרים
העמותה מנהלת את רשת הנטוורקינג דרך מספר של פלטפורמות שיווק ודיוורור: קבוצת פייסבוק, אפליקציה, ניוזלטר חודשי, קבוצת ווטסאפ ודפי אינסטגרם ו-LinkedIn. כ-2500 חובלים אשר חשופים ולוקחים חלק בפעילויות העמותה השונות. רשת הקשרים הפנימית מהווה תמיכה עבור כל חובל. וכוחה ועוצמתה פתוחים לכל בוגר.

העמותה מנהלת מגוון רב של קבוצות ספורט ופנאי שנפגשות כל שבוע החל מכדורגל, כדורסל, טניס, כדורעף, גלישה, קבוצת הפלגות.

העמותה מנהלת פורומים מקצועיים שונים במגוון תחומים כדי שכל חובל יוכל למצוא את המקום הייחודי עבורו.

### פעילות למען החברה בישראל
העמותה מקיימת תוכניות ייעוץ והדרכה שונות עבור החברה בישראל במגוון פלחי אוכלוסייה שונים. תוכניות עבור שילוב חרדים בהיי טק, שילוב ותמיכה בסטודנטים ממעמד סוציו-אקונומי נמוך, נוער בסיכון, לוחמים משוחררים מחיל הים וחיילים בודדים.

עמותת מגדלור חברה לאייסף – הקרן הבינלאומית לחינוך, וחברי מגדלור משמשים חונכים לסטודנטים ולבוגרים של אייסף, ומעניקים להם הדרכה בצומת משמעותי בחייהם.

פרויקט משותף של מגדלור ועמותת "זיו נעורים" שנעשה בקיץ 2020. בעקבות משבר הקורונה והמצוקה בקרב עמותות ברחבי הארץ. עמותת מגדלור נרתמה לליווי נוער התוכנית התקיימה בפעילות של גלישת גלים בחוף נתניה.

עמותת מגדלור מלווה את קרן מושל החל מהקמתה לפני מספר שנים. העמותה מקיימת ארבע תוכניות שונות עבור הקרן:
# מושל קריירה – עבור בוגרי התוכנית שנמצאים בצומת דרכים משמעותית בחייהם.
# מושל רפואה – בוגרי קורס חובלים רופאים מלווים סטודנטים לרפואה.
# מושל ניהול – בוגרי קורס חובלים בכירים מלווים מנהלים מקהילת הבוגרים של מושל.
# תוכנית "טבילה ראשונה" – בוגרי קורס חובלים מלווים סטודנטים בשנתם האחרונה לתואר.

### סיוע למשרתים
העמותה מנהלת צוות קריירה אשר עוזר לכל חובל באשר הוא במציאת עבודה.
בנוסף כל חובל שמשתחרר יכול להתחיל את תוכנית "קסנון", תוכנית בה כל חובל מקבל חובל בוגר ותיק יותר שמלווה אותו ומסייע לו בקבלת החלטות חשובות לקראת היציאה לאזרחות.
בנוסף העמותה מקיימת תוכניות חניכה שונות גם לחובלים אשר נמצאים בשלב מתקדם בקריירה אך מחפשים חיזוקים, ונמצאים בתקופה של שינויים המחייבים קבלת החלטות משמעותיות.

## גלריה

2Migdalor.jpg|תוכנית קסנון היא תוכנית חניכה לכל בוגר/בוגרת קורס חובלים במעמד השחרור. התוכנית נועדה לסייע לבוגרים להשתלב בחיים האזרחים בכל ההיבטים.
1Migdalor.jpg|עמותת מגדלור חונכת את הסטודנטים והבוגרים של קרן "אייסף" ומעניקה להם הדרכה בצומת משמעותי בחייהם.
4Migdalor.jpg|מפגש של בוגרי תוכנית "מושל" יחד עם בוגרי קורס חובלים, פברואר 2020.
7Migdalor.jpg|תלמידי אורט אשדוד מודים לעמותת מגדלור על תרומת מסיכות מרץ 2020.
6Migdalor.jpg|בוגרי קורס חובלים מלווים לוחמים שזה עתה השתחררו משירות ביחידות חיל הים, אפריל 2020.
3Migdalor.jpg|פרויקט משותף של מגדלור ועמותת "זיו נעורים" בנתניה פעילות ימית של גלישת גלים, קיץ 2020.
5Migdalor.jpg|קבוצת ספורט של העמותה, יולי 2020.


## ראו גם
* עמותת חיל הים

## קישורים חיצוניים

* 
* 

## הערות שוליים

קטגוריה:חיל הים
מגדלור
וילהלם טריבנר

**וילהלם טריבנר** (בגרמנית: **Wilhelm Trübner**; 3 בפברואר 1851 – 21 בדצמבר 1917) היה צייר ריאליסטי גרמני, שהשתייך לחוג הציירים הזצסיון הברלינאי עם וילהלם לייבל.

## קורות חיים
טריבנר נולד בהיידלברג. הוא היה בנם השלישי של צורף הכסף והזהב יוהאן גאורג טריבנר, ואשתו אנה מריה. בשנת 1867 החל להתאמן כצורף בהנאו ופגש את הצייר אנסלם פויירבך שעודד אותו ללמוד ציור. באותה שנה החל ללמוד בבית הספר לאמנות בקרלסרוהה אצל קרל פרידריך שיק. הוא הושפע מאמנים שפגש בקרלסרוהה, כמו הנס קנון ופיאודור דיץ. בשנת 1869 החל ללמוד באוניברסיטת במינכן, שם התרשם מאוד מתערוכה בינלאומית של ציורים של לייבל וגוסטב קורבה. קורבה ביקר במינכן בשנת 1869, לא רק שהציג את עבודותיו אלא הדגים בפומבי את שיטת העבודה המהירה מהטבע. לכך הייתה השפעה מיידית על רבים מהאמנים הצעירים בעיר, שמצאו את גישתו של קורבה כאלטרנטיבה ממריצה למסורת האקדמית.

בשנת 1870 הוא הכיר את קרל שוך ואלברט לאנג. באוגוסט 1871, שלושת האמנים ציירו נופים יחד במהלך טיולים ומסעות. בשנת 1872 פגש טריבנר את הנס תומא, צייר גרמני אחר שהתפעל מאוד מהריאליזם הבלתי סנטימנטלי של וילהלם לייבל. יחד היוו טריבנר, שוך, לאנג ותומא את ליבת קבוצת האמנים המכונה חוג לייבל.

ראשית שנות השבעים של המאה ה-19 הייתה תקופת גילוי עבור טריבנר. הוא נסע לאיטליה, הולנד ובלגיה, ובפריז נפגש באמנותו של אדואר מאנה, שאת השפעתה ניתן לראות בסגנון הספונטני אך המאופק של דיוקנאותיו ונופיו של טריבנר.

לדברי היסטוריון האמנות אברהרד רומר, "טריבנר הגיע לשיאו האמנותי הקצר יחסית בין 1872 ל־1876, ובמהלכם תרם כמה מהתרומות החשובות ביותר להישגיו של חוג הציירים שאיתו. עבודותיו מתקופה זו, כמו "על הספה" (1872) ו"נגרים על גדות אגם וסלינג" (1876), מתארות סצנות פרוזאיות עם ריאליזם קודר וצבע מאופק. לאחר מכן, טריבנר ניסה להשיג הצלחה רבה יותר על ידי הבהרת לוח הצבעים שלו, והוא צייר לעיתים קרובות נושאים היסטוריים וספרותיים.

הוא פרסם כתבים על תורת האמנות בשנת 1892 וב־1898, המביעים מעל לכל את הרעיון ש"יופי חייב להיות בציור עצמו, לא בנושא". בכך ביקש מהצופה לגלות יופי בערכים הפורמליים של הציור, בצבעיו או בקומפוזיציה. כך קידם טריבנר פילוסופיה של "אמנות לשם אמנות". בשנת 1901 הוא הצטרף ל, באותה העת – הפורום החשוב ביותר בגרמניה לתערוכת אמנות האוונגרד.

משנת 1903 ועד מותו בשנת 1917 היה פרופסור באקדמיה לאמנויות בקרלסרוהה, ושימש גם כמנהלה בשנים 1904 עד 1910.

## גלריה
 
File:1872 Truebner Auf dem Kanapee anagoria.JPG|על הספה
File:Wilhelm Trübner Silber und Rosen.jpg|ורדים וכלי כסף
File:1877 Trübner Ave Caesar, morituri te salutant anagoria.JPG| כלב ונקניקיות
File:Wilhelm Trübner Dantes Hölle.jpg|התופת של דנטה
File:Wilhelm Trübner Tod Alexanders.jpg|מות האפיפיור
File:Wilhelm Trübner Bildnis einer Ordensschwester.jpg|נזירה בקיץ
File:Trübner Balgende Buben.JPG| מריבת נערים
File:Wilhelm Trübner Karl Haberstock.jpg|קרל אברשטוק
File:Wilhelm Trübner Aussichtsplatz am Starnberger See.jpg|תצפית על אגם סטרנברגר


## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1851
קטגוריה:גרמנים שנפטרו ב-1917
On Somebody

"**On Somebody**" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-30 בדצמבר 2019, על ידי חברות התקליטים אטלנטיק רקורדס.

## רקע והרכב
"On Somebody"' יצא לאור ב-30 בדצמבר 2019, לפני הופעתה של מקס לפני ערב חג המולד בתוכנית "Dick Clark's New Year's Rockin' Eve". השיר נכתב על ידי מקס, הנרי וולטר, ג'ייסון אוגיגן, ליסה סינטה ונייט סיפרט והופק על ידי סירקט וג'ייסון אביגן. השיר עצמו בסגנון אלקטרופופ,

מילות השיר המתארות אדם המתקשה לעבור ממערכת יחסים כושלת. הפקת השיר כללה צ'מבלו וכלי נגינה נוספים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי סירקט
קטגוריה:שירים שהופקו על ידי ג'ייסון אביגן
קטגוריה:שירים שהופקו על ידי סירקט
Freaking Me Out

"**Freaking Me Out**" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-31 ביולי 2019, על ידי חברת התקליטים אטלנטיק רקורדס.

## וידאו קליפ והצלחה
הווידאו קליפ הרשמי של השיר יצא לאור ב-31 באוקטובר 2019, כעבור שלושה חודשים בדיוק לאחר צאתו של השיר כסינגל. הקליפ יצא לכבוד חג ליל כל הקדושים. הוא בוים על ידי אדגר דניאל וניתן לראות בו את מקס, כשהיא בחוף הים ובאחוזה חשוכה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי ליל כל הקדושים
קאט קאמק

**קתרין "קאט" קמאק** (באנגלית: **Kathryn "Kat" Cammack**; נולדה ב-16 בפברואר 1988) היא פוליטיקאית ויועצת פוליטית אמריקאית, שנבחרה לבית הנבחרים של ארצות הברית מטעם מחוז הקונגרס השלישי של מדינת פלורידה בבחירות 2020. טרם היבחרה הייתה בכירה בסגל של חבר הקונגרס טד יוהו, אותו החליפה ב.

## ביוגרפיה
קאמאק נולדה בדנוור, בירת קולורדו, וגדלה בחווה חקלאית. באוניברסיטת המדינה המטרופולינית של דנוור  היא השלימה לימודי תואר ראשון ביחסים בינלאומיים, ובמכללת המלחמה של הצי קיבלה תואר שני בביטחון לאומי ובלימודים אסטרטגיים. כמו כן, לקאמק הייתה חברה לייעוץ פוליטי עצמאי.

כאשר הייתה סטודנטית לתואר ראשון קאמק עבדה כמתמחה במשרדו של חבר הקונגרס מייק קופמן. בשנת 2011 פונו הוריה מהחווה החקלאית שלהם, ובמשך חודשים אחדים הייתה חסרת בית. בהמשך הצטרפה למטה הבחירות של טד יוהו. לאחר שיוהו נבחר אל הקונגרס של ארצות הברית, בשנים 2013–2019 הייתה סגנית ראש הסגל שלו. בשנת 2019 עזבה קאמק את משרדו של יוהו בגבעת הקפיטול ושבה לפלורידה. היא הכריזה בדצמבר אותה שנה על כוונתה להתמודד אל בית הנבחרים של ארצות הברית מטעם מחוז הקונגרס השלישי של פלורידה, אותו ייצג יוהו. יוהו התחייב שלא להתמודד מחדש לקונגרס ב-2020, בשל הבטחתו לשרת בבית הנבחרים ארבע תקופות כהונה בלבד (שמונה שנים).

עם הכרזתה כי תתמודד אל מושבו של יוהו בבחירות הכלליות, נחשבה קאמק למתמודדת מובילה אל בית הנבחרים שכן מחוז הקונגרס השלישי הוא מעוז מובהק של המפלגה הרפובליקנית. בספטמבר 2020 זכתה קאמק לתמיכתו של נשיא ארצות הברית דונלד טראמפ. לאחר זכייתה במועמדות הרפובליקנית בבחירות המקדימות, ייסדה קאמק ועדת פועלה פוליטית (Political action committee). ביום הבחירות בנובמבר גברה על אדם כריסטנסן, מועמד המפלגה הדמוקרטית. כהונתה החלה עם התכנסות הקונגרס ה-117 של ארצות הברית ב-3 בינואר 2021.

קאט קאמק תומכת מובהקת בישראל, ולאחר שנבחרה לקונגרס הצהירה שתתלה בפתח משרדה את דגל ישראל לצד דגל ארצות הברית.

## קישורים חיצוניים

* 

* 

## הערות שוליים

קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת המדינה המטרופולינית של דנוור
קטגוריה:בוגרי מכללת המלחמה של הצי
קטגוריה:יועצים פוליטיים אמריקאים
קטגוריה:יועצות פוליטיות אמריקאיות
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
Blood, Sweat & Tears (שיר של אווה מקס)

"**Blood, Sweat & Tears**" הוא סינגל שיווקי, שהוקלט על ידי הזמרת האמריקאית אווה מקס. השיר יצא לאור ב-31 ביולי 2019, על ידי חברות התקליטים אטלנטיק רקורדס.

## רקע
השיר דלף לרשת בסוף שנת 2018. בהתחלה, השיר עצמו היה אמור להיות הסינגל הרשמי השני מתוך אלבום הבכורה של מקס *[[Heaven & Hell (אלבום של אווה מקס)|Heaven & Hell]]*, אך מאוחר יותר נגנז לטובת הסינגל "So Am I". בהמשך, הודיעה מקס כי בכוונתה להפיץ אותו כסינגל שיווקי בלבד, תוך שהצהירה כי הוא לא יהיה חלק מאלבום שתוציא.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
המדור המיוחד של מחלקת המשטרה (האימפריה הרוסית)

**המדור המיוחד במחלקת המשטרה** (ברוסית: **Особый отдел департамента полиции**) היה אגף של מחלקת המשטרה במשרד הפנים של האימפריה הרוסית, שהתקיים בשנים 1898–1917, שתפקידו העיקרי היה לבצע חקירות פוליטיות. מחלקה זו נקראה לעיתים "המוח" וה"לב" של משטרת הצאר.

## היסטוריה
מאז 1881, במסגרת עבודת המחלקה השלישית של מחלקת המשטרה, הייתה תת-מחלקה בשם "מחלקה מיוחדת", שעסקה בנושאי חקירה פוליטית, כולל פיתוח מידע מסווג ותמלול מכתבים. ביוזמתו של מנהל מחלקת המשטרה סרגיי זבוליאנסקי, החל מ-1 בינואר 1898 המחלקה הייתה כפופה ישירות למנהל מחלקת המשטרה.

## משימות
תפקידיה העיקריים של המחלקה המיוחדת היו:
* פיקוח על סוכנים מקומיים וזרים;
* מעקב סמוי אחר התכתבות של אנשים המושכים את תשומת לב הממשלה;
* ארגון פיקוח על רגשות פוליטיים של הנוער והסטודנטים;
* ניטור מצב הרוח הפוליטי של הפועלים;
* איתור אישים בעניינים פוליטיים;
* רישום ואחסון פרסומי עיתונות בלתי חוקית;
* התחשבות בראיות מהותיות שהתקבלו במחלקה על בירורים להחרמת ספרים, חוברות, עיתונים, גליונות שהודפסו ברוסיה ומחוצה לה;
* איסוף כרזות, קטלוג כללי של פרסומים מהפכניים שנשמרו בספריית המחלקה;
* ניתוח (פענוח) של מסמכים מוצפנים המגיעים למחלקה.

במחלקה המיוחדת היה גם אוסף תצלומים של מהפכנים (כ-20 אלף תמונות) ואינדקס כרטיסים אישי עבור 55 אלף איש.

## ראשי המדור
* ינואר 1898 – ספטמבר 1902: לאוניד רטאייב
* ספטמבר – אוקטובר 1902: זיברט
* אוקטובר 1902 – אוגוסט 1903: סרגיי זובאטוב
* אוגוסט – אוקטובר 1903: יאקוב סזונוב
* אוקטובר 1903 – יולי 1905: ניקולאי מקארוב
* אוגוסט – דצמבר 1905: א. טימופייב
* ינואר – פברואר 1906: ניקולאי מקארוב
* יולי 1906 – יוני 1908: אלכסיי וסילייב
* יוני 1908 – דצמבר 1909: יבגני קלימוביץ'
* ינואר 1910 – יוני 1913: אלכסנדר יריומין
* יולי 1913 – דצמבר 1916: מיטרופן ברויצקי
* ינואר – פברואר 1917: איוואן וסילייב

## לקריאה נוספת

* 
* 


## הערות שוליים

קטגוריה:האימפריה הרוסית: צבא וביטחון
קטגוריה:חקירה
קטגוריה:ארגונים משטרתיים
פליצ'ה בוראל

**פליצ'ה בוראל** (באיטלקית: **Felice Borel**; 5 באפריל 1914 – 21 בינואר 1993) היה כדורגלן ומאמן איטלקי, ששיחק בעמדת החלוץ.

## ביוגרפיה

בוראל נולד ב-5 באפריל 1914 בניס שבצרפת. הוא עבר לאיטליה ובגיל 18 עשה את הופעת הבכורה שלו ביובנטוס, שם הראה מיד את כישרונו הגדול. בעונתו הראשונה 1932/33 זכה עימה באליפות והיה למלך השערים בליגה כשכבש 29 שערים ב-28 הופעות. עונה שלאחר מכן בוראל הצליח לשחזר את אותה הצלחה כשהפעם הוא כובש 31 שערים ב-34 הופעות.

עם חזרתו ממשחקי מונדיאל 1934 זכה בפעם השלישית והאחרונה באליפות ונעשה רושם שהוא הופך להיות לאחד החלוצים המרכזיים הטובים בהיסטוריה. עם זאת, במחצית השנייה של שנות ה-30 של המאה ה-20 יכולתו של בוראל דעכה והוא כמעט שלא שיחק וכבש. בעונת 1941/42 הוא עבר לטורינו וחזר שנתיים אחר כך ליובנטוס איתה התמודד על האליפות במהלך מלחמת העולם השנייה. בוראל עבר בעונת 1946/47 לאלסנדריה לפני שסיים את הקריירה בנאפולי מהסרייה ב' בסוף עונת 1948/49. עם שני המועדונים הללו שימש בתור שחקן-מאמן.

בסך הכל בוראל כבש 138 שערים בליגה האיטלקית ועדיין נחשב כיום לשחקן הצעיר ביותר שזוכה בתואר מלך השערים, כשעשה זאת בגיל 19 בלבד.

במדי נבחרת איטליה המאמן ויטוריו פוצו מינה אותו בסגל ב-22 באוקטובר 1933, והוא עשה את הופעת הבכורה נגד הונגריה בה כבש את שער הניצחון במשחק. בוראל היה שותף לזכייתה במונדיאל 1934 שנערך באיטליה אך היה למחליפו של אנג'לו סקיאביו. בכל זאת שיחק במשחק החוזר ברבע הגמר נגד ספרד.

## תארים
;יובנטוס
*אליפות איטליה (3): 1932/33, 1933/34, 1934/35
*הגביע האיטלקי: 1937/38
;נבחרת איטליה
*גביע העולם: 1934
;אישיים
*מלך השערים בליגה האיטלקית (2): 1932/33, 1933/34

## קישורים חיצוניים

קטגוריה:כדורגלני טורינו
קטגוריה:כדורגלני יובנטוס
קטגוריה:כדורגלני נאפולי
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:ניס: כדורגלנים
קטגוריה:כדורגלני מונדיאל 1934
קטגוריה:איטלקים שנולדו ב-1914
קטגוריה:איטלקים שנפטרו ב-1993
טליה סלנט

**טליה סלנט** (נולדה ב-25 בנובמבר 1991) היא עיתונאית ספורט, שדרנית ומגישת טלוויזיה ישראלית, העובדת בקשת 12. לפני כן עבדה בערוץ הספורט וברשת 13. עורכת דין במקצועה.

## ביוגרפיה
סלנט גדלה בהתנחלות קדומים ב. למדה באולפנה.

שירתה בצה"ל בגלי צה"ל בשנים 2009–2012 ככתבת לענייני בריאות, ובהמשך ככתבת ספורט ועורכת חדשות.

לאחר שחרורה מצה"ל הצטרפה לערוץ הספורט ככתבת לענפים אולימפיים והפועל תל אביב בכדורגל. במקביל הגישה את התוכנית "מגרש פתוח" לצד טל ברמן. היא הגישה את אולפן מכבי תל אביב ביורוליג וכן את התוכנית "שבת במגרש".

סלנט הייתה משתתפת קבועה בפאנל אולפן ליגת האלופות, הגישה את יציע העיתונות והגישה את מהדורת הערב של חדשות הספורט.

בשנת 2020 הצטרפה כמגישת פינה בתוכנית "מהצד השני עם גיא זהר", המשודרת בכאן 11.

במרץ 2022 עזבה סלנט את ערוץ הספורט, בו הגישה במשך עשור, והצטרפה לרשת 13, שם השתתפה בתוכנית "מדד ישראל" בהנחיית אברי גלעד ובתוכניות נוספות בערוץ זה.

בינואר 2023 החלה להגיש את התוכנית "זמן תוצאות" בקשת 12.

### חיים אישיים
סלנט למדה משפטים באוניברסיטת תל אביב, והחלה התמחות במשרד עורכי הדין יגאל ארנון ושות', והוסמכה בינואר 2022 כעורכת דין.

ביולי 2018 נישאה בנישואים אזרחיים לדוד ליפשיץ, כותב ראשי ב"ארץ נהדרת". ב-2021 נולדה בִּתם המשותפת. ב-2024 נולד בנם השני. לליפשיץ גם שני ילדים מנישואיו הקודמים.

## קישורים חיצוניים

* 
* 
* כל הדעות והפרשנויות של טליה סלנט, באתר ערוץ הספורט
* 

## הערות שוליים

קטגוריה:מנחות טלוויזיה ישראליות
קטגוריה:בוגרות אולפנות
קטגוריה:חיילי גלי צה"ל
קטגוריה:סגל ערוץ הספורט
קטגוריה:עיתונאי ספורט ישראלים
קטגוריה:שדרניות ספורט ישראליות
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:קדומים: אישים
קטגוריה:ישראליות שנולדו ב-1991
קטגוריה:ישראלים שנולדו ב-1991
יהושע גל

**יהושע גל** (נולד ב-5 ביולי 1951) הוא כדורגלן עבר ישראלי, ששיחק בעמדת הקשר במכבי נתניה בשנות ה-70 של המאה ה-20.

## קריירה
גל שיחק במחלקת הנוער של מכבי נתניה ועלה לקבוצה הבוגרת ב-1970. כבר בעונתו הראשונה היה שחקן הרכב זכה עם הקבוצה באליפות הראשונה שלה, והקליט עם הקבוצה את שיר האליפות "מה מה מה נה נה נה". ב-1971 זכה עם נבחרת הנוער באליפות אסיה, כולל השתתפות במשחק הגמר בו ישראל ניצחה את דרום קוריאה 0-1. בעונת 1971/1972 זכה עם הקבוצה באלוף האלופים. ב-1973 עבר גל למכבי חיפה וירד עם הקבוצה לליגה השנייה. עם תחילת עונת 1974/1975 סירב להגיע לאימוני הקבוצה, והוחלט להחזירו למכבי נתניה.

לגל שתי הופעות במדי נבחרת ישראל. הופעתו הראשונה הייתה ב-11 בנובמבר 1971 במשחק ידידות נגד נבחרת אוסטרליה, וב-1976 הופיע במשחק אחד במסגרת אולימפיאדת מונטריאול נגד נבחרת גוואטמלה.

## תארים
;מכבי נתניה
*אליפות (1): 1970/1971
*אלוף האלופים (1): 1971
; נבחרת הנוער
* אליפות אסיה 1971

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני נבחרת ישראל
קטגוריה:כדורגלנים אולימפיים ישראלים
קטגוריה:כדורגלנים באולימפיאדת מונטריאול (1976)
קטגוריה:משתתפים ישראלים באולימפיאדת מונטריאול (1976)
קטגוריה:ישראלים שנולדו ב-1951
Anthology (אלבום של סלינה)

***Anthology*** (בעברית: "**אנתולוגיה**") הוא מארז תקליטורים של הזמרת סלינה, אשר יצא ב-7 באפריל 1998 על ידי חברת התקליטים EMI לטין. האלבום מכיל מארז של שלושה דיסקים (או לחלופין קסטות) כאשר כל דיסק מכיל שירים של הזמרת בגרסאות מחודשות. כל דיסק מתמקד בז'אנר מוזיקלי אחר.

## רשימת רצועות
### דיסק 1 – פופ
# "Always Mine" (רמיקס)
# "No Quiero Saber" (רמיקס)
# "Don't Throw Away My Love" (שיר שלא הופץ מעולם; רמיקס של "My Love")
# "La Bamba " (רמיקס)
# "I'm Getting Used to You" (רמיקס מועדונים)
# "Yo Fui Aquella" (רמיקס)
# "Captive Heart"
# "Ámame" (רמיקס)
# "Missing My Baby" (הוצאה מחודשת)
# "Disco Medley" (גרסה מלאה; רמיקס מועדונים)

### דיסק 2 – מריאצ'י
# "Ramalazo"
# "Dame Tu Amor"
# "Pa'Que Me Sirve La Vida"
# "Differentes"
# "Siempre hace frío"
# "" (בשילוב אלמנטים של מריאצ'י)
# "Quiero Estar Contigo"
# "Rama Caida"
# "Sabes"
# "Tú Solo Tú"

### דיסק 3 – קומביה
# "Yo Te Daré"
# "La Puerta Se Cerró"
# "Corazoncito"
# "Enamorada de Tí"
# "No Debes Jugar" (הוצאה מחודשת)
# "Cariño Mío"
# "Salta La Ranita"
# "Te Amo Solo a Ti"
# "La Llamada" (הוצאה מחודשת)
# "Baila Esta Cumbia" (הוצאה מחודשת)

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי רמיקס מ-1998
קטגוריה:אלבומי אוסף של סלינה
קטגוריה:אלבומי אוסף בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
Selena Live! The Last Concert

***Selena Live! The Last Concert*** (בעברית: "**סלינה בהופעה חיה! המופע האחרון**") הוא אלבום הופעה חיה של הזמרת המקסיקנית-אמריקאית סלינה, אשר יצא ב-27 במרץ 2001 על ידי חברת התקליטים EMI לטין. המופע צולם ב-26 בפברואר 1995 באצטדיון אסטרדום שבטקסס.

בנוסף ההופעה שודרה גם בטלוויזיה על ידי רשת יוניוויז'ן.

## רקע
את המופע סלינה חלקה עם הזמר אמיליו נבירה וביחד הם הופיעו מול קהל של קרוב ל-67 אלף איש ובכך הופעה זו הפכה להופעה עם הכי הרבה קהל באצטדיון זה אי פעם שהיא שוברת את השיא של עצמה. המופע זכה לשבחים רבים בין היתר גם על ידי מוזיקאים מפורסמים כמו ג'ורג' סטרייט, וינס גיל וריבה מקנטייר. הופעה זו גם הייתה הופעתה האחרונה לפניי שנרצחה.

גם עיתונאים רבים שיבחו את המופע, בין היתר גם את רשימת השירים שלו והכוראוגרפיה אותה כינו "כלוהטת וחושנית" ובאופן כללי כינו הופעה זו כאחת מההופעות הטובות ביותר שלה. הופעה זו גם שוחזרה בסרט על חייה שיצא בשנת 1997 בגילומה של ג'ניפר לופז. האוברול הסגול שלבשה במהלך ההופעה מוצג במוזיאון מיוחד לזכרה שהקימה משפחתה בטקסס ובהמשך גם התלבושת הזו הפכה לפריט בו משתמשים בליל כל הקדושים בשביל להתחפש לזמרת (בין היתר השתמשו בתחפושת מספר מפורסמים ביניהם ניקול ליין ויליאמס אשתו של הספורטאי לארי אינגליש והבת של הזמר כריס בראון).

## שירים והצלחה
רשימת השירים בהופעה כללה בעיקר שירים מאלבומה *[[Amor Prohibido]]* וגם מספר קאברים לשירי דיסקו ביניהם לשירים "I Will Survive", "Funkytown" ו-. האלבום הגיע למקום הראשון במצעד אלבומי הפופ הלטינים ונהיה לאלבום השני שלה לעשות זאת. בנוסף הוא גם היה מועמד לפרס אלבום הפופ הנשי של השנה בטקס פרסי הבילבורד הלטיני.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי הופעה מ-2002
קטגוריה:אלבומי הופעה מ-2015
קטגוריה:אלבומי הופעה מ-2017
קטגוריה:אלבומי וידאו מ-2003
קטגוריה:אלבומי וידאו מ-2017
קטגוריה:אלבומי סלינה
קטגוריה:אלבומי הופעה שהתפרסמו לאחר מות מבצעיהם
קטגוריה:אלבומי הופעה בספרדית
קטגוריה:אלבומים שהופקו על ידי א.ב. קינטנייה
קטגוריה:אלבומי חברת EMI לטין
Stay (Don't Go Away)

**Stay (Don't Go Away)** (בעברית: **הישאר (אל תסתלק)**) הוא סינגל של התקליטן דייוויד גטה בשיתוף הזמרת-יוצרת הבריטית ריי. השיר יצא לאור ב-9 במאי 2019, כסינגל שלא מתוך אלבום, על ידי חברות התקליטים וואט א מיוזיק ופרלופון.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי קנדי לייקן
קטגוריה:שירים שנכתבו על ידי קרל פאלק
קטגוריה:שירים שנכתבו על ידי ריי
קטגוריה:שירים שהופקו על ידי דייוויד גטה
קטגוריה:סינגלים שהגיעו למקום הראשון במצעד שירי הדאנס קלאב
האמת שאנו מחזיקים: מסע אמריקני

**האמת שאנו מחזיקים: מסע אמריקני** (באנגלית: **The Truths We Hold: An American Journey**) הוא ספר זיכרונות מאת סגנית נשיא ארצות הברית, קמלה האריס.

הספר פורסם לראשונה בהוצאת ספרי פינגווין ב־8 בינואר 2019.

## תקציר
האריס מפרטת את חייה כבת למהגרים וכילידת אוקלנד שבקליפורניה שגדלה בברקלי. היא מספרת על שכונת ילדותה כמקום תומך ושכנים טובים ומתארת אותה כ"שכונה מאוחדת שנמצאת שם זה עבור זה".

עם הגעתה לבגרות ולאחר לימודיה האקדמיים מספרת האריס על מינוייה לפרקליטת מחוז סן פרנסיסקו לאחר שניצחה בבחירות את הפרקליט המכהן. האריס מסבירה את ההחלטה להתמודד לתפקיד בטענה שרצתה לשרת את מה שקראה לו "קורבנות של מערכת משפט שבורה".

הספר ממשיך בעבודתה של האריס כתובעת הכללית של קליפורניה  ומסתיים בבחירתה לסנאט האמריקאי בבחירות הכלליות שנערכו ב-2016 ובמאבקה נגד ממשל הנשיא דונלד טראמפ.

## ביקורת
מגזין ביקורת הספרים האמריקאי, קירקוס ריוויוז השווה את הספר לטובה לספר הזיכרונות "חלומות מאבי" שכתב נשיא ארצות הברית ה-44, ברק אובמה ב-1995.

היומון האמריקאי הוושינגטון פוסט פרסם ביקורת חיובית. כותב הביקורת טען שהאזכור של האריס בספר על היועץ המשפטי לממשלת דלאוור, בו ביידן, אולי גרם לבחירתו של אביו, ג'ו ביידן בהאריס כשותפתו למירוץ בבחירות לנשיאות ב-2020.

דניאל קורצלבן מהרדיו הציבורי "NPR" מתח ביקורת על הספר וטען כי חסרות בו אנקדוטות חזקות.

## הערות שוליים

קטגוריה:ספרות פוליטית אמריקאית
קטגוריה:ספרים שנכתבו על ידי פוליטיקאים
קטגוריה:קמלה האריס
קטגוריה:ספרי זיכרונות
יחסי בלגיה–הפיליפינים

**יחסי בלגיה–הפיליפינים** הם היחסים הדו-צדדיים בין בלגיה לבין הפיליפינים.

## היסטוריה
הקשרים בין בלגיה לפיליפינים החלו בתקופת שלטונו של לאופולד השני, מלך הבלגים. לאופולד השני, שרק עלה על כס המלוכה הבלגי בשנת 1865, ניסה לשכנע את איזבלה השנייה, מלכת ספרד למסור את איי הודו המזרחית הספרדיים, המושבה היחידה של ספרד במזרח הרחוק, לבלגיה, בחיפושיו לרכוש מושבה למדינתו.

יחסים דיפלומטיים רשמיים בין בלגיה לפיליפינים נוצרו ב-4 ביולי 1946.

## יחסים כלכליים
במהלך ביקורו בפיליפינים בספטמבר 1995, שר החוץ של בלגיה החליט לייעד את הפיליפינים כ"מדינת שותף", כלומר המדינה תזכה לתעדוף כמקבלת סיוע לפיתוח בלגי. ייעוד זה נותר עד אפריל 2000. מאז 1995, בלגיה העניקה לפיליפינים מענקים והלוואות בשווי של יותר מ-45 מיליון אירו כסיוע לפיתוח כלכלי וחברתי למדינה.

## נציגויות דיפלומטיות
* בלגיה מחזיקה בפיליפינים שגרירות במנילה.
* הפיליפינים מחזיקה בבלגיה שגרירות בבריסל.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ירדן–עומאן

**יחסי ירדן–עומאן** הם היחסים הדו-צדדיים בין ירדן לעומאן. שתי המדינות הן חברות מלאות באו"ם וב.

## סקירה כללית
שתי המדינות כוננו יחסים דיפלומטיים בשנת 1971, לאחר שעומאן קיבלה את עצמאותה מהאימפריה הבריטית. בשנת 2017 ביקר המלך עבדאללה השני בעומאן, ונפגש עם הסולטן קאבוס בן סעיד אאל סעיד. השניים דנו על חיזוק שיתוף הפעולה בין המדינות בתחומי סחר ובעניינים פוליטיים שונים, כמו גם על ענייני המזרח התיכון.

## הסכמים בין ערים תאומות
* לעמאן יש הסכם עיר תאומה עם מסקט מאז 1994.

## קישורים חיצוניים
* אתר משרד החוץ הירדני
* אתר משרד החוץ העומאני

## הערות שוליים

קטגוריה:ערכים ללא קטגוריות פיזיות - יחסי חוץ
אברהם לב (כדורגלן)

**אברהם לב** (נולד ב-24 באוגוסט 1948) הוא כדורגלן עבר ישראלי, ששיחק בעמדת הבלם.

## קריירה
לב הצטרף להפועל רמת גן ב-1965 בגיל 16 וחצי, וב-1973 עזב את הקבוצה והצטרף לבית"ר תל אביב. בהמשך שיחק בבית"ר ירושלים, בני יהודה ומכבי יפו. ב-1982 חזר להפועל רמת גן ועזר להעלות את הקבוצה חזרה לליגה הראשונה. ב-1983 עזב להפועל לוד ובהמשך שיחק בהפועל כפר סבא, לפני שפרש ממשחק ב-1985.

ללב 16 הופעות במדי נבחרת ישראל. הופעתו הראשונה הייתה ב-19 במאי 1973 במשחק במסגרת מוקדמות מונדיאל 1974 נגד נבחרת מלזיה. כמו כן ב-1974 שותף בארבעה משחקים במסגרת משחקי אסיה, וב-1976 שותף בשני משחקים במסגרת אולימפיאדת מונטריאול.

החל מאוגוסט 2022 הוא מאמן את קבוצת כדורגל הליכה "המכתש" של יוצאי הפועל רמת גן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל רמת גן
קטגוריה:כדורגלני בית"ר תל אביב
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלני מכבי יפו
קטגוריה:כדורגלני הפועל לוד
קטגוריה:כדורגלני נבחרת ישראל
קטגוריה:כדורגלנים באולימפיאדת מונטריאול (1976)
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מונטריאול (1976)
קטגוריה:מאמני כדורגל ישראלים
קטגוריה:מאמני הפועל לוד
קטגוריה:ישראלים שנולדו ב-1948
סמיון (זן ענבים)

**סֶמיון** (בצרפתית: **Sémillon**) הוא זן ענבים לבן עם קליפה זהובה המשמש לייצור יינות לבנים יבשים ומתוקים, בעיקר בצרפת ובאוסטרליה. קליפתו הדקה ורגישותו לבוטריטיס  (הגורם לריקבון אציל). גורמים לו להיות הזן העיקרי לייצור היין המתוק היוקרתי Sauternes , יין בעל כינוי מקור מבוקר של חבל היינות של בורדו.

## היסטוריה
מקורו של הזן הוא בחבל היינות של בורדו. במקור נקרא "סֶמיון דה סן אמיליון" (על שם העיר סנט-אמיליון), על פי תעוד משנת 1736. סֶמיון דומה להגייה המקומית של שם העיר סנט-אמיליון. הוא הגיע לראשונה לאוסטרליה בתחילת המאה ה-19 ובשנות ה-20 של המאה ה-20 כיסה הענב מעל 90% מכרמי דרום אפריקה, שם נודע בשם Wyndruif, שפירושו "ענב יין". בעבר נחשב לענב הנטוע ביותר בעולם, אם כי זה כבר לא המקרה. בשנות ה-50 של המאה ה-20 הורכבו הכרמים של צ'ילה מעל 75% סמיון. כיום הוא מהווה רק 1% מגפני דרום אפריקה.
## גידול והפקה
את הסמיון קל יחסית לגדל ולעבד, הוא מייצר בעקביות שישה עד שמונה טונות של ענבים לדונם מהגפנים הנמרצים שלו. הוא עמיד למדי בפני מחלות, למעט ריקבון. הענב מבשיל מוקדם, כאשר באקלים חם יותר הוא מקבל גוון ורדרד. מכיוון שהענב בעל קליפה דקה, קיים גם סיכון לכוויות שמש באקלים חם יותר; הוא מתאים ביותר לאזורים עם ימים שטופי שמש ולילות קרירים.

ענב הסמיון כבד למדי, עם חומציות נמוכה ומרקם כמעט שומני. יש לו תפוקה גבוהה ויינות על בסיסו יכולים להתיישן זמן רב. לצד סוביניון בלאן ומוסקדל, סמיון הוא אחד משלושת זני היין הלבן היחידים המאושרים באזור בורדו.

הענב הוא גם המפתח לייצור יינות מתוקים כמו סאוטרן. כדי שהענבים ישמשו לייצור יין מתוק, עליהם להיות מושפעים מבוטריטיס (המכונה גם "ריקבון אצילי"). פטרייה זו מייבשת את הענבים, ובכך מרכזת את הסוכר והטעמים בגרגרי הענבים, הענבים מתכווצים ורמות החומצה והסוכר מועצמות.
### צרפת
בצרפת הזן גדל בעיקר באזור בורדו, שם הוא משולב עם סוביניון בלאן ומוסקדלה. כשהוא יבש, מכנים אותו בורדו בלאן. עקב הפופולריות הפוחתת של הזן, משתלות מסחריות הפחיתו את מספר שיבוטי הסמיון שהן מגדלות, והיצרנים החלו לחשוש ממחסור עתידי בענבים איכותיים. בשנת 2008, 17 יצרני יין בורדו, בהם שאטו ד'אקם, שאטו אוליבייה, שאטו סודויראט ושאטו לה טור בלאנש, הקימו עמותה לגידול שיבוטים משלהם.

### אוסטרליה
הסמיון גדל באופן נרחב באוסטרליה, במיוחד בעמק האנטר בצפון סידני, שם היה מכונה במשך זמן רב "האנטר ריזלינג". בעמק האנטר מייצרים ארבעה סגנונות של יינות מבוססי סמיון:
* סגנון מסחרי, המשולב לעיתים קרובות עם שרדונה או סוביניון בלאן;
* סגנון מתוק, הדומה ל"סאוטרן" הצרפתי;
* סגנון מורכב, מינרלי, שנבחר מוקדם ובעל אורך חיים רב;
* וסגנון יבש איכותי לא פחות, שניתן לשחרר למכירה זמן קצר לאחר הבציר.

הסמיון נפוץ גם אצל יצרנים אוסטרלים מחוץ לעמק האנטר באזור עמק בארוסה ונהר מרגרט וגבעות אדלייד, עם האקלים הקריר שלהם שמייצר כמה יינות במורכבות רבה.

### ישראל
יקבי רמת הגולן ייצרו לראשונה את היין "ירדן סמיון" בשנת 1988, לאחר שפטריית הריקבון האציל (בוטריטיס) הופיעה באחד הכרמים של היקב. היין דורג בין היינות המובחרים בישראל. אך בתחילת שנות ה-2000 ייצורו פסק, לאחר שמשבר האקלים העלה את הטמפרטורה הממוצעת בישראל ואת היובש באויר, כך שקשה יותר לגדל זן זה בישראל בצורה מסחרית. יקב דלתון גם הפיק לתקופה קצרה יין סמיון בשם "סמיון כרם אלקוש". יקב בנימינה מייצר יין מענבי סמיון מכרמי היקב אשר ברמת סירין.

## קישורים חיצוניים

## הערות שוליים

קטגוריה:זני ענבים
מיקי כהן (כדורגלן)

**מיקי כהן** (נולד ב-19 במרץ 1964) הוא כדורגלן עבר ישראלי, ששיחק בעמדת הקשר במכבי תל אביב בשנות ה-80 של המאה ה-20.

## קריירה
כהן שיחק בקבוצת הנוער של מכבי תל אביב. הופעת הבכורה במדי הבוגרים הייתה ב-3 באוקטובר 1981 נגד הפועל פתח תקווה במסגרת הליגה הראשונה. אחרי שהסתפק בארבע הופעות בלבד בעונתו הראשונה, יצא כהן לעונת השאלה וחזר כשחקן בשל יותר בקיץ 1983. באותה עונה שותף כהן ב-22 משחקים, כבש שני שערי ליגה והפך לשחקן הרכב מן המניין. איתרע מזלו של כהן והוא היה חלק מעשור יבש למדי שנגדע עם הזכייה בגביע המדינה של עונת 1986/87 לאחר ניצחון על מכבי חיפה במשחק הגמר. בעונה שלאחר מכן, עונת 1987/88, זכה כהן שוב עם הקבוצה בגביע המדינה, כשהוא כובש את השער הראשון בניצחון 1-2 על הפועל תל אביב בגמר גביע המדינה. 33 שנה אחרי, שיחזר בנו, יונתן כהן, את הישגו של אביו, כאשר כבש אף הוא את השער הראשון בניצחון 1-2 על הפועל תל אביב בגמר גביע המדינה של עונת 2020/21.

בסה"כ, זכה כהן מדי הקבוצה זכה בשני גביעי מדינה, פעם אחת באלוף האלופים ופעמיים בגביע ליליאן.

## חיים אישיים
כהן נשוי לרונית, ולהם ארבעה ילדים ושתי נכדות. שניים מבניו הם הכדורגלנים גיא כהן וכדורגלן נבחרת ישראל ומכבי תל אביב, יונתן כהן.

## תארים
;מכבי תל אביב
*גביע המדינה (2):, 1987/1988, 1986/1987
*אלוף האלופים (1): 1988
*גביע ליליאן (2): 1987/1988, 1986/1987

## קישורים חיצוניים
* עמוד השחקן באתר מכבי תל אביב
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:ישראלים שנולדו ב-1964